یافش عثمان

یافش عثمان (پیدائش 1 مئی 1946) بنگلہ دیشی سیاست دان ہیں جو بنگلہ دیش کی حکومت کے سائنس اور ٹیکنالوجی کے موجودہ وزیر ہیں۔ اپنی وزارت کے دوران کے انھوں نے بنگلہ دیش میں سائنس اور ٹیکنالوجی میں جدت پیدا کی۔انھوں نے سیئرز ٹاور کے معروف معمار فضل الرحمان خان کے ماتحت کام کیا۔

 ابتدائی زندگی اور تعلیم 
عثمان 1946 میں چٹاگانگ میں ناول نگار شوکت عثمان کے ہاں پیدا ہوئے۔ ان کے بھائی بلبن عثمان ایک مصور اور مصنف ہیں۔  انھوں نے چٹاگانگ مسلم ہائی اسکول میں تعلیم حاصل کی اور بعد میں اپنے سیکنڈری اسکول سرٹیفکیٹ اور ہائیر سیکنڈری اسکول سرٹیفکیٹ کے امتحانات بالترتیب سدھیشوری بوائز ہائی اسکول اور نوٹر ڈیم کالج، ڈھاکہ سے پاس کیے۔ انھوں نے بنگلہ دیش یونیورسٹی آف انجینئرنگ اینڈ ٹیکنالوجی سے فن تعمیر میں گریجویشن مکمل کیا۔

 کیریئر 
عثمان 1970 میں انجینئرنگ یونیورسٹی سینٹرل اسٹوڈنٹس یونین کے نائب صدر منتخب ہوئے۔ وہ بنگلہ دیش چھاترا لیگ کے رکن کے طور پر سیاست میں شامل ہوئے۔ بعد ازاں وہ عوامی لیگ میں شامل ہوئے اور اس کے سائنس اینڈ ٹیکنالوجی سیکرٹری بن گئے۔ عثمان ایک آزادی پسند تھے جنھوں نے 1971 کی بنگلہ دیش کی آزادی کی جنگ کے دوران سیکٹر 2 میں جنگ لڑی تھی۔  عثمان نے مئی 1972 سے اپریل 1974 تک بنگلہ دیش حکومت کے ہاؤسنگ اینڈ سیٹلمنٹ ڈیپارٹمنٹ میں ایک آرکیٹیکٹ کے طور پر خدمات انجام دیں اور اکتوبر 1970 سے اپریل 1972 تک فضل الرحمان خان کے تحت جونیئر آرکیٹیکٹ کے طور پر بھی کام کیا۔ وہ انسٹی ٹیوٹ آف آرکیٹیکٹس بنگلہ دیش کے بانی سیکرٹری تھے۔ انھوں نے سیئرز ٹاور کے معروف معمار فضل الرحمان خان کے ماتحت کام کیا۔ عثمان کو 2014 میں سائنس اور ٹیکنالوجی کے وزیر مملکت کے طور پر تعینات کیا گیا تھا اور پھر 14 جولائی 2015 کو کابینہ کے وزیر بن گئے تھے۔ 
 حوالہ جات 

زمرہ:بنگلہ دیش عوامی لیگ کے سیاست دان
زمرہ:بنگلہ دیشی ماہرین تعمیرات
زمرہ:1946ء کی پیدائشیں
زمرہ:بقید حیات شخصیات